**Kas jāzina par darba meklēšanas iespējām Latvijā?**

**Nodarbinātības valsts aģentūra** (turpmāk – NVA) sniedz atbalstu darba meklēšanas jautājumos un piedāvā pakalpojumus kā darba meklētājiem, tā arī darba devējiem. Informācija par reģistrēšanos, pakalpojumiem, darba tirgus situāciju, vakancēm pieejama NVA mājaslapā:

<http://www.nva.gov.lv/>

**Ko var darīt pirms atgriešanās?**

**Var izmantot elektroniskos pakalpojumus NVA mājaslapā:**

* NVA rīcībā ir CV un vakanču portāls. Portālā savus CV var ievietot arī tās personas, kas atrodas citās valstīs. Portālā tiek reģistrētās vakances un to personu dzīvesgaitas apraksti (CV), kuras vēlas pretendēt uz vakancēm Latvijā. Portāla adrese:

<https://cvvp.nva.gov.lv/#/pub/>

* NVA ir arī Eiropas Nodarbinātības dienestu tīkla (turpmāk – EURES) dalībnieks. Viens no EURES uzdevumiem ir arī sniegt darba meklētājiem konsultācijas un informāciju par nodarbinātības iespējām, kā arī dzīves un darba apstākļiem Eiropas valstīs, tajā skaitā Latvijā. Informācija par darba un dzīves apstākļiem Latvijā pieejama arī angļu valodā:

<http://www.nva.gov.lv/eures/index.php?cid=6&mid=24>

EURES konsultanti pieejami NVA:

<http://www.nva.gov.lv/eures/index.php?cid=1&mid=26&new_lang=lv>

* NVA portālā ir iespēja iepazīties ar darba tirgus īstermiņa prognozēm, kas raksturo darba tirgus situāciju Latvijā:

<https://cvvp.nva.gov.lv/#/pub/pakalpojumi/prognozes/>

* NVA mājaslapā ir iespēja iegūt informāciju par karjeras konsultācijām un saziņu ar karjeras konsultantiem, kā arī saņemt e-konsultācijas: <http://www.nva.gov.lv/karjera/>
* Var iepazīties ar bezdarbnieka statusa iegūšanas nosacījumiem, tai skaitā iesniegt e-iesniegumu statusa iegūšanai pirms ierašanās NVA:

<http://www.nva.gov.lv/index.php?cid=433&mid=488#bdstatuss>

* Ja ir plānota atgriešanās pēc nodarbinātības Eiropas Savienības valstī, ieteicams iepazīties ar informāciju Valsts sociālās apdrošināšanas aģentūras mājaslapā par bezdarbnieka pabalsta saņemšanas iespējām:

<http://www.vsaa.lv/lv/pakalpojumi/pakalpojumi-eiropas-savieniba/bezdarbnieka-pabalsts-es>

**Kādi pakalpojumi pieejami darba meklētājiem pēc atgriešanās?**

**Reģistrēšanās NVA un pakalpojumi:**

* Lai saņemtu NVA mērķētāku atbalstu, nepieciešams reģistrēties bezdarbnieka statusa iegūšanai (elektroniski vai klātienē). Informācija par bezdarbnieka statusa iegūšanas nosacījumiem, tai skaitā e-iesnieguma iesniegšana statusa iegūšanai:

<http://www.nva.gov.lv/index.php?cid=433&mid=488#bdstatuss>

* Sava profila izveide CV un vakanču portālā, CV ievietošana, regulāra aktualizēšana, sekošana līdzi vakancēm:

<https://cvvp.nva.gov.lv/#/pub/>

* NVA ir pieejami pakalpojumi – karjeras konsultācijas, apmācību pasākumi, reģionālās mobilitātes atbalsts, nodarbinātības atbalsta pasākumi, mazā biznesa uzsākšana u.c.:

<http://www.nva.gov.lv/index.php?cid=433>

**Remigrantiem vai viņu ģimenes locekļiem īpaši aktuāli varētu būt šādi NVA piedāvātie pasākumi:**

* Karjeras konsultācijas (ar iepriekšēju pierakstu pie karjeras konsultanta), lai iegūtu informāciju par darba tirgus pieprasījumu un nepieciešamajām pamatprasmēm Latvijas darba tirgū, kā arī saņemtu psiholoģisku un profesionālu atbalstu turpmākiem darba meklējumiem Latvijā:

<http://www.nva.gov.lv/index.php?cid=433&mid=314&txt=1954>

Jautājumus saistībā ar karjeras aspektiem var iesūtīt arī elektroniski: <http://www.nva.gov.lv/index.php?cid=433&mid=314&mode=mail&txt=1954>

* Pasākums "Atbalsts komercdarbības vai pašnodarbinātības uzsākšanai", kura ietvaros tiek sniegts atbalsts biznesa plāna sagatavošanai un tiek izsniegts grants uzņēmējdarbības vai pašnodarbinātības uzsākšanai:

<http://www.nva.gov.lv/index.php?cid=3&mid=313&txt=2906>

* Latviešu valodas kursi:

<http://www.nva.gov.lv/index.php?cid=433&mid=311&txt=2903>

* Pasākums skolu jauniešiem no 15 līdz 20 gadu vecumam vasaras brīvlaikā, kuri iegūst izglītību vispārējās, speciālās vai profesionālās izglītības iestādēs: <http://www.nva.gov.lv/index.php?cid=433&mid=610>

**NVA zvanu centra pakalpojumi:**

* Zvanot klientu konsultantiem pa tālruni **80 200 206** ir iespējams uzdot sev interesējošus jautājumus pirms došanās uz NVA (par nepieciešamajiem dokumentiem, pakalpojumiem u.c.).
* Specifisku vai ne uzreiz atbildamu jautājumu gadījumā zvanu centra darbinieki piefiksē jautājumu, kuru novirza NVA speciālistiem un pēc tam nosūta atbildi jautājuma uzdevējam.